open-index/open-wikipedia-markdown huggingface dataset:
אנה מורה

**אנה מורה** (בפורטוגזית: **Ana Moura**; נולדה ב-17 בספטמבר 1979) היא זמרת פאדו פורטוגזית שאלבומיה מכרו למעלה ממיליון עותקים ברחבי העולם.

## ביוגרפיה
אנה מורה נולדה ב-17 בספטמבר 1979 כאנה קלאודיה מורה פריירה בסנאטרם שבפורטוגל.

## קריירה
בשנת 2003 הוציאה מורה את אלבום הבכורה שלה, *Guarda-me a Vida na Mão*, בחברת יוניברסל. האלבום זכה להצלחה מסחרית רבה, כאשר הצליח להגיע למקום ה-28 במצעד האלבומים השבועי של פורטוגל ואף קיבל את תואר הזהב מאיגוד תעשיית ההקלטות הפורטוגזי, על מכירת 10,000 עותקים במדינה. בשנה שלאחר מכן, ב-2004, הוציאה את האלבום הכפול *Aconteceu*, הכולל שני תקליטורים המורכבים מ-20 רצועות, האלבום לא הצליח לשחזר את הצלחתו של האלבום הקודם ומכר 7,000 עותקים בלבד.

בשנת 2007 הוציאה את אלבומה השלישי, *Para Além da Saudade*, שהיווה פריצת דרך עבור מורה, זכה לשבחים רבים ממבקרי המוזיקה, וקיבל את תואר הפלטינה המשולשת על מכירת 60,000 עותקים. ב-2009 הוציאה את האלבום *Leva-me aos Fados*, שהצליח לשחזר את הצלחת קודמו, כשהצליח להיכנס למקום השני במצעד האלבומים הפורטוגזי ואף למקום ה-7 במצעד אלבומי העולם של הבילבורד.
ממוזער|אנה מורה בהופעה, 2010
בשנת 2012 הוציאה את אלבומה החמישי, *Desfado* שהופץ על ידי חברת יוניברסל במדינות שונות, בהן ספרד, פולין וארצות הברית. האלבום הגיע למקום הראשון במצעד האלבומים הפורטוגזי, ובכך הפך לאלבום הראשון של מורה שהגיע להישג זה. איגוד תעשיית ההקלטות הפורטוגזי העניק לאלבום את תואר הפלטינה המשושת, מה שהופך אותו, נכון ל-2020, לאלבום הנמכר ביותר של מורה.

בשנת 2013 התארחה באלבומו של ההרכב המוזיקלי הישראלי הפרויקט של עידן רייכל, "רבע לשש", בשיר "Sabe Deus", שהקליטה יחד עם עידן רייכל בעברית ופורטוגזית. השיר יצא כסינגל באפריל, חודש לאחר יציאת האלבום, והגיע למקום ה-25 במצעד הפזמונים העברי השנתי של גלגלצ.

בשנת 2015 הוציאה את האלבום *[[Moura]]*, שהגיע למקום השני במצעד האלבומים הפורטוגזי וקיבל את תואר הזהב, על מכירת 10,000 עותקים.

## דיסקוגרפיה
### אלבומי אולפן
* 2003: *Guarda-me a Vida na Mão*
* 2004: *Aconteceu*
* 2007: *Para Além da Saudade*
* 2009: *Leva-me aos Fados*
* 2012: *Desfado*
* 2015: *[[Moura]]*
* 2022: *Casa Guilhermina*

### אלבומי הופעה
* 2008: *Coliseu*

### אלבומי אוסף
* 2011: *Ana Moura*
* 2017: *Best Of*

## קישורים חיצוניים

* 

## הערות שוליים

קטגוריה:זמרות פורטוגזיות
קטגוריה:ילידות 1979
קטגוריה:פורטוגזים שנולדו ב-1979
יסמין (שיר)

"**יסמין**" הוא פזמון שכתבו והלחינו לירון אטיה ודניאל ברקת וביצעה להקת הפיל הכחול. השיר יצא לאור בשנת 2009.

## רקע
השיר יצא כסינגל השלישי מתוך אלבום הבכורה מעל המים של הלהקה.

יסמין הייתה חברתו של לירון אטיה אחד מסולני הלהקה. הוא כתב את השיר יחד עם דניאל ברקת בן דודו חבר הלהקה.

בשנת 2010 במהלך שידור העונה השנייה של "האח הגדול" ביקשה המשתתפת אלין לוי מהאח הגדול שישמיע את השיר. הדבר עורר בה התרגשות רבה ותרם לפרסומו של השיר. קטע מהסינגל שימש כצליל המתנה במוקד שירות הלקוחות של חברת סלקום.

## מצעדים

## קישורים חיצוניים

## הערות שוליים

קטגוריה:שירים בעברית
יוהאן גוטפריד שדו

**יוהאן גוטפריד שדו** (בגרמנית: **Johann Gottfried Schadow**; 1764, ברלין – 1850) היה פסל גרמני.
[שמאל|ממוזער|250px|[הדפס אבן של יוהאן גוטפריד שדו]]

## ביוגרפיה
שדו נולד בברלין לחייט עני.

שדו החל את לימודי הפיסול של אצל ז'אן-פייר-אנטואן טאסרט בחסות פרידריך השני, מלך פרוסיה. טאסרט הציע לשדו את ידה של ביתו אבל הוא העדיף להתחתן עם אישה יהודייה מבוגרת מווינה בשם מריאן דה וידל. טאסרט לא נעלב וסייע לו להמשיך בלימודיו ברומא.

לאחר שלוש שנים חזר שדו לברלין והמשיך את דרכו של טאסרט בחצר המלך וכמזכיר האקדמיה הפרוסית לאמנות.

שדו היה בקשרי ידידות עם יוהאן וולפגנג פון גתה ולאחר שבנו של גתה ביקר אותו בוויימאר שדו יצר שתים עשרה מדליות של גתה.

בין תלמידיו של שדו: כריסטיאן דניאל ראוך, ואמיל וולף האחיין שלו.

שדו היה אביהם של הפסל רודולף שדו והצייר וילהלם פרידריך שדו מאשתו הראשונה והצייר פליקס שדו. לשדו ולאשתו השנייה היה נכד האדמירל פליקס פון בנדמן.

## גלריה

Quadriga (Brandenburg Gate).jpg|קוודריגת שער ברנדנבורג מקדימה
File:Quadriga.jpg|קוודריגת שער ברנדנבורג מהצד
Friederike von Preußen by Johann Gottfried Schadow.jpg|פרוטומה של פרדריקה ממקלנבורג-שטרליץ בגלריה הלאומית הישנה בברלין
Copernicus Walhalla Donaustauf 20160927.jpg|פרוטומה של ניקולאוס קופרניקוס במקדש ולהאלה
Kant Walhalla Donaustauf 20160927.jpg|פרוטומה של עמנואל קאנט במקדש ולהאלה
Heinrich der Löwe Walhalla Donaustauf 20160927.jpg|פרוטומה של היינריך הארי, דוכס סקסוניה ובוואריה במקדש ולהאלה
Melanchthon with Luther behind, by Schadow, Melanchthon House Museum, Wittenberg.jpg| פרוטומות של פיליפ מלנכתון ומרטין לותר מאחוריו במוזיאון בביתו של פיליפ מלנכתון בויטנברג
Schadow-Prinzessinnen.jpg|לואיזה ממקלנבורג-שטרליץ ופרדריקה ממקלנבורג-שטרליץ בבכנסיית פרידריכסוורדר בברלין
Gottfried Schadow - L'Espoir.jpg|פסל אלגורי של תקוה
Schadow - Das Tänzerpaar Vigano.jpg|זוג הרקדנים מריה וסלבטורה ויגאנו בתצריב עם צבעי מים
Johann gottfried schadow, ragazza che si riposa, 1826, 02.jpg| עלמה נחה בגלריה הלאומית הישנה (ברלין)
Koellnischer Park Berlin Lapidarium 1.jpg|הרקולס והאריה מנמאה על פי עיצוב של שדו בקלנישר פארק בברלין
Statue of Friedrich II of Prussia by Johann Gottfried Schadow-Interior of Schloss Sanssouci.jpg|פסל של פרידריך השני בחדר המלך בארמון סנסוסי


## קישורים חיצוניים

* 
* 

קטגוריה:פסלים גרמנים
קטגוריה:ילידי 1764
קטגוריה:גרמנים שנפטרו ב-1850
חטיפת מרדכי קורנגולד

**חטיפת מרדכי קורנגולד** התרחשה בירושלים ב-29 בדצמבר 1944, במסגרת הסזון, והסתיימה בשחרורו כעבור שבוע.

## רקע
מרדכי קורנגולד, בן שש-עשרה וחצי, היה חבר בתנועת הנוער הציונית דתית ברית החשמונאים, אשר שימשה כמאגר כוח אדם מבצעי לפעולות האצ"ל והלח"י, וכך פעל קורנגולד בלח"י. בהמשך התקבל לעבודה כשליח בסוכנות היהודית.

באותה תקופה, דצמבר 1944, החלו ההגנה והפלמ"ח לנהל מאבק נגד האצ"ל, שכונה "הסזון", כדי לאלצו לחדול מביצוע פעולות נגד כוחות המנדט הבריטי. המאבק כלל הסגרת אנשי אצ"ל לידי הבריטים וכן אירועים שבהם הוחזקו אנשי אצ"ל בידי אנשי הגנה בתנאים קשים תוך חקירות שלוו לעיתים באלימות. במסגרת פעולות אלו, נחשד כנראה קורנגולד שהוא משמש כ"מודיע" של האצ"ל בסוכנות היהודית ולכן הוחלט לחטוף ולחקור אותו. החטיפה עוררה סערה בירושלים.

## החטיפה והמעצר
החטיפה בוצעה בערב ב-29 בדצמבר 1944, באותו ערב שבו בוצעה גם חטיפת דניאל ינובסקי ובאותה שיטה - שני "שוטרים", אחד "אנגלי" והאחר "יהודי", מלווים בבלש ללא מדים, הגיעו לביתו של קורנגולד והודיעו לו כי באו לעוצרו. הם אזקו והובילו אותו למכונית שהמתינה בחוץ. כל הפעולה נמשכה דקות מספר ואיש מן הנוכחים לא העלה על דעתו כי מדובר בחטיפה.

אביו של קורנגולד פנה לרב אריה לוין וביקשו לברר אצל השלטונות מה עלה בגורלו של בנו. לוין, הלך עוד באותו לילה אל מרכז הבולשת בירושלים ושאל את הקצין התורן היכן מרדכי קורנגולד ובמה מאשימים אותו. הקצין בדק והודיע ללוין: "אנו לא עצרנו אותו. עשו זאת אחיכם היהודים".

החוטפים השכיבו את קורנגולד על רִצפת המכונית, כשעיניו קשורות, והביאוהו לחדר המעצר במערה שליד משמר העמק. אחר-כך הוסרה המטפחת מעל עיניו, אך השומרים היו נכנסים אליו במסכות על פניהם ולא דיברו אתו הוא עצמו ביקש מהם רק תפילין וסידור ונענה בחיוב. בהמשך שהה מספר ימים בבידוד מוחלט. אחר-כך הובא לחקירה במהלכה ספג מכות. קורנגולד נשאל על חבריו, שהיו אנשי אצ"ל, ונתבקש לספר על פגישותיהם ומעשיהם. חוקריו האשימו אותו בהדבקת כרוזים של אצ"ל והוא נדרש למסור את שמות החברים שהיו אתו. כן שאלו אותו על עבודתו בסוכנות היהודית ועל הקשר בין עבודתו לבין פעילותו המחתרתית. קורנגולד הכחיש שהיה חבר באצ"ל, אבל לא סיפר לחוקריו כי היה חבר לח"י. כשעובדת חברותו בלח"י נודעה לחוקריו הם הודיעו לו על שחרורו.

## השחרור
קורנגולד הוכנס למכונית, כשעיניו קשורות, והוסע לאחד הפרדסים בקרבת כפר-סבא. שם הוסרה המטפחת מעיניו, נמסר לו כי נחטף בטעות, ניתנה לו חצי לירה להוצאות הדרך, ונאמר לו: "רוץ לכיוון האורות. זוהי כפר-סבא". מרוב התרגשות, מעד ונפל. שומריו האיצו בו לקום ולהמשיך בריצה, ותוך כדי כך הסתלקו מן המקום.

לאחר שחרורו, הוזמן קורנגולד למשרדי הבולשת בירושלים ונתבקש לתאר את פרטי חטיפתו, מקום מעצרו ומה עשו בו בזמן המעצר. לאחר מכן הודיעו לו שהוחלט להטיל עליו מעצר בית. כן הוטל עליו להתייצב פעמיים ביום בתחנת המשטרה.

## קישורים חיצוניים
* יהודה לפידות, **[http://www.daat.ac.il/daat/vl/tohen.asp?id=484 הסזון - ציד אחים]**, עמוד 210, הוצאת מכון ז'בוטינסקי בישראל, תל אביב, 1994, באתר דעת  (מהדורה מחודשת)
* 

## הערות שוליים

קטגוריה:1944 בארץ ישראל
קורנגולד, מרדכי
קטגוריה:פשע בירושלים
קטגוריה:הפלמ"ח: קרבות ומבצעים
בלש בעל כרחו

**בלש בעל כרחו** (באנגלית: **The Man from the Diners' Club**) הוא סרט קומדיה אמריקאי משנת 1963 עם דני קיי וטלי סוואלס בתפקידים הראשיים.

זה סרטו האחרון של דני קיי בתפקיד ראשי.

## תקציר העלילה
ארנולד "ארני" קלנק (דני קיי) עובד כפקיד בחברת כרטיסי האשראי דיינרס קלאב. הוא עצבני בגלל הרעש שהוא שומע כל הזמן מה"מחשב" של החברה וזקוק לתרופות הרגעה. הוא מאורס ללוסי (מרתה הייר), מזכירת הבוס מר מרטינדייל (אוורט סלואן). הם עומדים להתחתן לאחר שארני דחה זאת ארבע פעמים. תפקידו של ארני הוא לאשר בקשות הצטרפות לחברה.

"פוטס" פולארדוס (טלי סוואלס) הוא עבריין מורשע על העלמות מס. הוא מעוכב יציאה ורוצה להגיע למקסיקו סיטי שם נמצא כספו בכספת. יש לו מכון כושר "Sweet Shop" המשמש להלבנת כספים ומנוהל על ידי עוזרו, ג'ורג' (ג'ורג' קנדי).

חברתו, "שוגר פאי" (קארה ויליאמס) מציעה לו להגיש בקשת חברות ב"דיינרס קלאב". ארני המבולבל מאשר זאת לפני שהוא רואה על הלוח שפולארדוס ברשימת מסורבי הבקשות. כעת מטרתו לבטל את האישור. הוא נכנס לחדר ה"מחשב" המלא באלפי אישורים ומנצל את העובדה שהמפעילה אלן (אן מורגן גילברט) יצאה להפסקת צהרים. בסופו של דבר כל האישורים מתעופפים ואלן שחוזרת מההפסקה, מתעלפת למראה הבלגן.

ארני מחליט לבלוש אחר כרטיס האשראי שאישר ולגנוב אותו. הוא מגיע למכון הכושר ומבקש להתקבל כמאמן כושר. ג'ורג' מסתכל על רגליו ורואה שכף הרגל השמאלית שלו גדולה מהימנית ומיד מתגבשת תוכנית למילוט פולארדוס. פולארדוס יקנה זוג כרטיסים למקסיקו בכרטיס האשראי של ארני. ארני יוחזק במכון ותבויים שרפה בה הוא יישרף וגופתו תזוהה כזו של פולארדוס בגלל צורת כפות הרגליים.

ארני מנסה בכל מיני הזדמנויות לגנוב את כרטיס האשראי של פולארדוס אך נכשל. למכון נכנס פקיד בכיר מ"דיינרס" וארני מתחפש למסז'אזיסט ומעניק לו "עיסוי" טראומטי. בין כל הבעיות האלה אמור ארני גם להינשא ללוסי. פולארדוס מסביר לארני את תוכניתו השטנית.

פולארדוס מבחין בסוכני FBI מתצפתים על המכון ומוצא דרך להתחמק משם. הוא מזמין 50 שליחים עם אופנים ויוצא אתם מהמכון. הבלשים לא מזהים אותו בין כל הרוכבים. בינתיים מצליח ארני להשתחרר, מגיע לטקס החתונה וביחד עם לוסי הוא נכנס למכונית, רודף אחרי פולארדוס וחברתו בדרך לשדה התעופה וגורם לו לעצור ולהיתפס.

ארני מתפרסם בכל העיתונים ומקבל העלאה בחברה: לעבוד במחלקת הבלשים.

## צוות השחקנים

## קישורים חיצוניים

* קדימון לבלש בעל כרחו, באתר יוטיוב
* בלש בעל כרחו, באתר TCM
קטגוריה:סרטי 1963
קטגוריה:סרטי דני קיי
קטגוריה:סרטי קולומביה
קטגוריה:סרטי קומדיה אמריקאיים
קטגוריה:סרטי שחור-לבן אמריקאיים
קטגוריה:סרטים אמריקאיים
קטגוריה:סרטים באנגלית
קטגוריה:ערכים שבהם תבנית בריטניקה אינה מתאימה
וקטור W8

**וקטור W8** (באנגלית : **Vector W8**, קרוי גם : **Vector W8 Twin-Turbo**) היא מכונית ספורט בתצורה קופה המוגדרת מכונית-על מתוצרת יצרנית הרכב **Vector Motors Corporation**  חברת בת של **Megatech**  אשר יוצרה בין השנים 1989–1993 בארצות הברית

## "וקטור W8"

* יוצרו 22 יחידות
* 2 דלתות - בתצורה "Scissor doors" 
* מספר מושבים : 2
* מנוע מרכזי-אחורי-רוחבי 6.0 ליטר, מגדש טורבו כפול
* מנועי בנזין
* סוג הנעה : הנעה אחורית
* פלטפורמה: "פולימר מחוזק בסיבי פחמן"  ו-קוולאר, לוחות גוף מלוכדים על מונוקוק חלת דבש מאלומיניום
* קיבולת מכל דלק - 113 ליטר
* תאוצה בין 0–97 קמ"ש היא 3.9 שניות
* מקדם גרר : 0.32

## גלריה

קובץ:VectorV8.png | "וקטור W8"



קובץ:A012, Beverly Hills, California, USA, Vector W8 on Rodeo Drive, 1991.jpg | "וקטור W8", שנת 1991 (צולם בבוורלי הילס במחוז לוס אנג'לס שבקליפורניה)
קובץ:Vector W8 Twin Turbo (16760279380).jpg | "וקטור W8"
קובץ:Vector W8 Twin Turbo white1 1992.jpg | "וקטור W8", שנת 1992
קובץ:Vector W8 (38602895152).jpg | "וקטור W8"
קובץ:Vector W8 front 14086623845 2c16741f44 o.jpg | "וקטור W8"
קובץ:Vector W8 interior 3156809999 e4eabf3211 o.jpg | "וקטור W8" - מבט לתא הנהג ולוח מחוונים
קובץ:Vector W8 yellow front 3157640898 e5bd3bff53 o.jpg | "וקטור W8"
קובץ:Vector W8 yellow rear 3156809923 2f5d593360 o.jpg | "וקטור W8"


## ראו גם
* וקטור WX-3
* וקטור WX-8
* וקטור M12
* וקטור W2
* וקטור M12

## קישורים חיצוניים

* 
* 

## הערות שוליים

קטגוריה:מכוניות על
קטגוריה:מכוניות ספורט
קטגוריה:מכוניות קופה
קטגוריה:דגמי מכוניות שהושקו ב-1989
קטגוריה:מכוניות אמריקאיות
קטגוריה:מכוניות מנוע מרכזי
W8
ג'וזף דה קאמפ

**ג'וזף רודפר דה קאמפ** (באנגלית: **Joseph Rodefer DeCamp**; 5 בנובמבר 1858 – 11 בפברואר 1923) היה צייר ומחנך אמריקאי.

## ביוגרפיה
נולד בסינסינטי, אוהיו, שם למד אצל פרנק דובנק. במחצית השנייה של שנות ה-70 של המאה ה -19 הוא נסע עם דובנק ועמיתיו ללימודים לאקדמיה המלכותית במינכן. לאחר מכן בילה בפירנצה, איטליה, וחזר לבוסטון בשנת 1883.

דה קאמפ התפרסם כחבר באסכולת בוסטון בראשות אדמונד צ'ארלס טרבל ואמיל אוטו גרונדמן, כשהוא מתמקד בציור דיוקנאות, ובשנות ה-1890 אימץ את סגנון הטונליזם. בגיל 12 החל לצייר רישומים בעפרון ציור שפורסמו.

הוא היה מייסד "העשירייה" - קבוצת ציירים אימפרסיוניסטים אמריקאים, בשנת 1897. בעקבות מותו הפתאומי של תומאס הובנדן בשנת 1895, נשכר דה קמפ ללמד באקדמיה לאמנויות פנסילבניה בפילדלפיה, פנסילבניה, אך התפטר לאחר שנה. בגלל בריאות לקויה.

בשנת 1902 הוא נבחר לאקדמיה הלאומית לעיצוב כאקדמאי חבר.

משנת 1903 עד מותו בשנת 1923, היה חבר סגל בבית הספר לאמנות במסצ'וסטס, עכשיו הקולג' לאמנות ועיצוב במסצ'וסטס. שם לימד ציור על פי דגמים ודיוקנאות חיים. הוא גם לימד שיעורי ציור בבית הספר של המוזיאון לאמנויות יפות בבוסטון. בין תלמידיו הייתה גרטרוד נייסון.
ממוזער|240x240 פיקסלים|ג'וזף דה קאמפ, סונטת קרוייצר, 1912-14
בשנת 1891 התחתן עם אדית פרנקלין בייקר (1868–1955). נולדו להם ארבעה ילדים: שרה "סאלי" (1892–1973), תיאודור "טד" (1894–1955), לידיה (1896–1974), ופאולין (1899 -). בני המשפחה שימשו דוגמנים למספר מציוריו.

שרפה ב-1904 באולפן בוסטון הרסה כמה מאות מציוריו המוקדמים, כולל כמעט את כל נופיו.

הוא נפטר בבוקה גרנדה, פלורידה, 1923

## כבוד
הוא זכה במדליית הזהב של טמפל בשנת 1899, מדליית הזהב של בק ב-1912, ופרס ליפינקוט בשנת 1920 שניתן על ידי האקדמיה לאמנויות פנסילבניה בפנסילבניה.
ממוזער|ג'וזף דה קאמפ, שמש יוני, 1902
בנוסף לאלה זכה במדליות זהב בפריז, בפילדלפיה ועוד.

## קישורים חיצוניים

* 

## הערות שוליים

קטגוריה:אמריקאים ילידי אוהיו
קטגוריה:סינסינטי: אישים
קטגוריה:ערכים שבהם תבנית בריטניקה אינה מתאימה
קטגוריה:ציירים אמריקאים
קטגוריה:ציירים אימפרסיוניסטים אמריקאים
קטגוריה:אמריקאים שנולדו ב-1858
קטגוריה:אמריקאים שנפטרו ב-1923
הוא אלוקינו

**הוא אלוהינו** הוא ניגון חב"ד מהסוג שמחה, מהניגונים שלימד הרבי מלובביץ' שנפוץ גם מחוץ לחסידות חב"ד, מושר בקהילות שונות וזכה לביצועים רבים. כששרים את השיר בימות החול מבטאים כל אלוהים שבשיר בצורה מצונזרת – "אלוקינו" ו"אלוקים" כדי להימנע מהוצאת שם שמים לבטלה.

## אודות הניגון
מילות הניגון הם מתפילת מוסף של שבת ויום טוב, המתפרש כתקוה וביטחון שה' יגאל אותנו בקרובה, מלחין הניגון היה ר' יחיאל הלפרין שהיה החזן אצל רבי שלום דובער שניאורסון ובנו רבי יוסף יצחק.

את הניגון לימד הרבי הרבי מלובביץ' את חסידיו בשמחת תורה ה'תשכ"ד (1963), שאף הוסיף קטע משלו לניגון

הניגון היה מושר בחצר הרבי מדי פעם בזמן אמירת המילים 'הוא אלוהינו' בתפילת 'כתר' שבחזרת הש"ץ במוסף לשבת, מאז חודש אב תש"ם (1980) החלו לניגון אותו בקביעות בחצר הרבי בתפילת חזרת הש"ץ בשבת ויום טוב, וכך נהוג בבתי כנסיות של חב"ד בעולם.

הניגון מופיע בספר הניגונים – חב"ד ניגון מספר רכ"ב (222).

## עיבודים מוזקליים
בשנות ה-60 של המאה ה-20 הופיע השיר באלבום "ניגוני חב"ד" 5 של ניח"ח, ב־1995 הופיע הניגון באלבום "ניגוני הרבי" של אבי פיאמנטה בביצוע מנדי ג'רופי, ב־2011, הופיע הניגון באלבום "עתיקא קדישא" של יצחק מאיר ובאלבום לחיים טיש חב"ד, ב־2015 באלבום צמאה 1 בביצוע של אריאל זילבר, ב־2017 הופיע הניגון באלבום "הניגונים" של משה לאופר בביצוע של שמחה פרידמן ועוד.

השיר בוצע במהלך השנים גם על ידי שולי רנד, אודי דוידי, חיים ישראל, ישי ריבו, אברהם פריד ואחרים. בשנת תש"ף (2020) נחשף הקלטה של הרב יואל כהן ששר את הניגון בחשוון תשכ"ד, זמן קצר אחרי שהרבי לימד את הניגון

## קישורים חיצוניים

* שירת הניגון אצל הרבי מליובביץ' בהתוועדות, ערוץ jem ביוטיוב 
* 

## הערות שוליים

קטגוריה:ניגונים חסידיים
קטגוריה:ניגוני הרבי מנחם מנדל שניאורסון
תומאס הובנדן

**תומאס הובנדן** (באנגלית: **Thomas Hovenden**; 28 בדצמבר 1840 – 14 באוגוסט 1895), היה אמן ומורה אמריקאי ממוצא אירי. הוא צייר סצנות משפחתיות, ונושאים עלילתיים.

## ביוגרפיה
תומאס הובנדן נולד בקורק, אירלנד. הוריו נפטרו בזמן הרעב הגדול באירלנד והוא הועבר לבית יתומים בגיל שש. שם הוא למד נגרות ומאוחר יותר למד בבית הספר לעיצוב בקורק.

בשנת 1863 היגר לארצות הברית, ולמד באקדמיה הלאומית לעיצוב בעיר ניו יורק. הוא עבר לבולטימור בשנת 1868 ואחר כך נסע לפריז בשנת 1874. הוא למד בבית הספר לאמנויות אצל קבנל אך את רוב זמנו בילה במושבת האמנים האמריקאיים בפונט-אוון בבריטני בראשות רוברט וילי, שם צייר תמונות רבות של האיכרים.

כשחזר לאמריקה בשנת 1880, הוא היה חבר באגודת האמנים האמריקאים וחבר עמית באקדמיה הלאומית לעיצוב.

הוא התחתן עם הלן קורסון בשנת 1881, אמנית שפגש בפונט-אוון, והתיישב בבית האחוזה של אביה בפלימות', מחוץ לפילדלפיה. היא הגיעה ממשפחה שהתנגדו לעבדות. האסם שלהם, שימש כסטודיו של הובנדן, ושימש גם לישיבות של הפעילים נגד העבדות.
ממוזער|תומאס בראון, רגעיו האחרונים של ג'ון בראון, 1884
הוא הוזמן על ידי מר רובינס באטל לצייר תמונה היסטורית של מנהיג הקבוצה ג'ון בראון, שנהרג בפעילותו נגד העבדות והפך לגיבור לאומי. הוא צייר את הרגעים האחרונים של ג'ון בראון בשנת 1884.

בשנת 1886 התמנה לפרופסור לציור ורישום באקדמיה לאמנויות יפות בפנסילבניה, והחליף את תומאס אייקינס שפוטר בגלל השימוש שלו במודלים עירומים בשעורי האמנות. בין תלמידיו של הובנדן היו הפסל אלכסנדר סטירלינג קלדר ורוברט אנרי.

תומאס הובנדן נהרג בגיל 54, יחד עם ילדה בת עשר, על ידי קטר רכבת במעבר חצייה ליד ביתו במפגש פלימות'.

דיווחי העיתונים כתבו כי מותו היה תוצאה של מאמץ הרואי להציל את הנערה, בזמן שהחקירה של המשטרה קבעה כי מותו היה בתאונה.

ביתו של תומאס הובנדן, והאסם שהיה מקום מפגש פוליטי, נרשמו כמקומות היסטוריים בשנת 1971.

הוא קבור בבית הקברות בפלימות'.
ממוזער|277x277 פיקסלים|תומאס הובנדן, סצנת בית, 1890

## קישורים חיצוניים

## הערות שוליים

קטגוריה:ציירים אמריקאים
קטגוריה:מהגרים מאירלנד לארצות הברית
קטגוריה:אמריקאים שנולדו ב-1840
קטגוריה:אמריקאים שנפטרו ב-1895
מיכאל שופוטינסקי

**מיכאל זכרוביץ' שופוטינסקי** (ברוסית: **Михаил Захарович Шуфутинский**; נולד ב-13 באפריל 1948) הוא זמר אסטרדה סובייטי ורוסי-יהודי, פסנתרן ומפיק מוזיקלי. אחד הזמרים המובילים של השאנסון הרוסי.

## ביוגרפיה
לאחר סיום הלימודים במכללה, החל שופוטינסקי להופיע בברים ובמסעדות שונות. כאן, במשך זמן מה, האמן שימש כמלווה עם להקות מוזיקליות שונות. עם זאת, זמן מה לאחר מכן, הוא החליט לשנות את המצב מעט, ויחד עם חברים מוזיקאים אחרים עבר למגדן. במקום זה החל לראשונה לא רק לנגן על כלי נגינה, אלא גם לשיר. מרבית הרפרטואר שלו באותה תקופה הורכב משירים שנכתבו בז'אנר שאנסון "קרימינלי". זמן מה לאחר מכן, שירים מסוג זה היוו כמעט את כל הרפרטואר שלו.

כשחזר ממגדן בשנת 1974, החל שופוטינסקי להרוויח שוב כסף, כשהוא מופיעה במסעדות כפסנתרן. בשנים שלאחר מכן הוא הופיע לעיתים קרובות על הבמה עם להקת אקורד, כמו גם עם אנסמבל ווקאלי ואינסטרומנטלי לייסיאה פסניה. באחרון מבין הקבוצות שצוינו שופוטינסקי אפילו הפך לחתן תחרות הכל-רוסית של זמרי הפופ בסוצ'י.

שלוש שנים אחרי ההצלחה הזו, שופוטינסקי עבר לארצות הברית, שם גם החל לעבוד כזמר מסעדה ומוזיקאי. עם זאת, למרבה הפלא, בארצות הברית הפך האמן לפופולרי מאוד. בתקופה שבין 1982 ל־1990 הקליט שופוטינסקי עשרה אלבומי אולפן, שיצאו בזה אחר זה. אחרי הופעות במסעדות מצא שופוטינסקי את הקהל שלו ובמהרה ביסס את עצמו כזמר בעל השכר הגבוה ביותר בקרב המהגרים הרוסים.

בשנת 1990, כבר כאמן מפורסם, הגיע שופוטינסקי עם הופעות לברית המועצות. מאז הופיע באופן קבוע עם הופעות ברוסיה ובמדינות ברית המועצות לשעבר. במשך זמן מה המוזיקאי הפופולרי חי למעשה בשתי ערים, וביקר כל הזמן במוסקבה ובלוס אנג'לס. עם זאת, בשנת 2003 החליט שופוטינסקי לעזוב סוף סוף את ארצות הברית ולעבור חזרה לרוסיה.

בסך הכל, במהלך קריירת הזמר הארוכה שלו, הוציא שופוטינסקי כשלושים אלבומי אולפן, כמו גם מספר עצום של אוספים שונים. הרפרטואר שלו כולל שירים של כותבי שירים מפורסמים כמו איגור קרוטוי, אולג מיטייב , ויאצ'סלב דוברינין, קארן קוולריאן , אולג גזמנוב ורבים רבים אחרים. לאחר שביסס את עצמו כאחד מזמרי השאנסון המפורסמים ביותר בבמה הרוסית והאמריקאית, שופוטינסקי שיתף פעולה לרוב עם מבצעים מפורסמים רבים, איתם הקליט שירים בדואט.
## בתרבות
### 3 בספטמבר יום שופוטינוב
שמאל|ממוזער|270px|מיכאל שופוטינסקי במהלך הופעה בישראל, 2017.
חג הלצה שכבר הפך לחלק מהתרבות הרוסית הוא יום הפרידה, או יום שופוטינוב. החג מתחיל ב-2011. אז, באחת הקהילות ברשת חברתית VK, פורסמה תמונה של הראפר האמריקאי ריק רוס עם הטקסט "אני אהפוך את לוח השנה, וזה יהיה שוב השלישי בספטמבר" מהשיר "3 בספטמבר" . מאמינים שהצילום הספציפי הזה הפך ויראלי והוליד מאות ממים אחרים. כעת משתמשים קוראים ל-3 בספטמבר "יום שופוטינוב".

## קישורים חיצוניים

*  

## הערות שוליים

קטגוריה:זמרים סובייטים
קטגוריה:זמרים רוסים
קטגוריה:זמרי פופ רוסים
קטגוריה:זמרי שאנסון רוסים
קטגוריה:מפיקים מוזיקליים רוסים
קטגוריה:רוסים שנולדו ב-1948
טראוויס בנקס

**טראוויס בליג** (באנגלית: **Travis Bligh**; נולד ב-15 בפברואר 1987) הידוע יותר בשם הבמה שלו, **טראוויס בנקס** הוא מתאבק ניו זילנדי. הוא מוכר בעיקר בשל תקופתו בארגון ההיאבקות WWE כחלק ממחלקת בריטניה של התוכנית NXT, ה-NXT UK. כמו כן, הוא הופיע במספר ארגוני היאבקות עצמאיים כמו Fight Club Pro, What Culture Pro Wrestling, Attack! Pro Wrestling, Revolution Pro Wrestling, ובעיקר ב-Progress Wrestling, שבו הוא היה אלוף עולם.

## חיים אישיים

כשבליג שימש כמאמן בארגון ההיאבקות Fight Club: Pro, הוא היה מעורב במערכת יחסים עם המתאמנת מילי מקנזי, שהייתה בת 17 באותה התקופה, בעוד שבליג היה בן 30. בשנת 2020, מקנזי האשימה את בנקס בכך שהוא ניצל את מעמדו כדי לתמרן אותה, לפגוע בה נפשית ורגשית ולהטריד אותה. כתוצאה מכך, בנקס שהיה באותו הזמן חלק מארגון ההיאבקות WWE, שוחרר מהחוזה שלו.

## אליפויות והישגים

* **הישגים בארגון ההיאבקות Attack! Pro Wrestling**
** אליפות Attack! 24/7 (פעם אחת)

* **הישגים בארגון ההיאבקות Defiant Wrestling**
** אליפות האינטרנט של Defiant (פעם אחת)

* **הישגים בארגון ההיאבקות Fight Club: Pro - FCP**
** אליפות העולם של FCP (פעם אחת)
** טורניר הנצח (2016)

* **הישגים בארגון ההיאבקות Impact Pro Wrestling - IPW**
** אליפות ניו זילנד במשקל כבד של IPW (פעמיים)
** אליפות גביע ארמגדון (פעם אחת)

* **הישגים בארגון ההיאבקות Lucha Forever**
** אליפות Lucha Forever (פעם אחת)

* **הישגים בארגון ההיאבקות New Zealand Wide Pro Wrestling - NZWPW**
** אליפות הזוגות של NZWPW (פעם אחת)  - עם J.C. סטאר

* **הישגים בארגון ההיאבקות Progress Wrestling**
** אליפות העולם של Progress (פעם אחת)
** Super Strong Style 16 (2017)

* **הישגים במגזין ההיאבקות Pro Wrestling Illustrated - PWI**
** PWI דירג אותו במקום ה-67 מתוך 500 המתאבקים הטובים ביותר לשנת 2018

* **הישגים בארגון ההיאבקות Revolution Pro Wrestling - RevPro**
** אליפות הזוגות הבריטית הבלתי מעורערת (פעם אחת)  - עם כריס ברוקס

* **הישגים בארגון ההיאבקות White Wolf Wrestling**
** אליפות טריפל W הבלתי מעורערת (פעם אחת)

## קישורים חיצוניים

## הערות שוליים

קטגוריה:מתאבקים מקצוענים
קטגוריה:מתאבקי ה-WWE
קטגוריה:מתאבקי ה-NXT
קטגוריה:ניו זילנדים שנולדו ב-1987
בית הכנסת בבודהוואר

**בית הכנסת בבודהוואר** (בהונגרית: **Budavári zsidó imaház**) הוא בית כנסת בבודה ברובע הראשון של בודפשט, ברובע של הטירה ההיסטורית, בקומת הקרקע של רחוב מיהאי טאנצ'יץ' 26. בית הכנסת הוקם ככל הנראה בסוף המאה ה-14, וכעבור כ-700 שנה, ב-6 בספטמבר 2018, נחנך ונפתח מחדש על ידי הקהילה היהודית המאוחדת בהונגריה.
ממוזער|263x263 פיקסלים|חנוכת בית הכנסת על ידי הרב אשר פאית 

## ההיסטוריה של יהודי בודהוואר מימי הביניים
### הרובע היהודי הראשון ובית הכנסת בבודהוואר
תולדות הרובע היהודי בבודה ובית הכנסת שלו מגיע עד ימי הביניים. חשוב להזכיר כי העיר בודה נוסדה על ידי בלה הרביעי, מלך הונגריה אחרי הפלישה המונגולית לאירופה, לרבות להונגריה בשנים 1241–1242. המלך בלה, נתן רשות גם ליהודים להתיישב בעיר. המלך הוציא כתב זכויות (פריבילגיות) בשנת 1251, בו הסדיר את זכויותיהם וחירויותם של היהודים. תקנות אלה נותרו בתוקפן פחות או יותר לאורך כל ימי הביניים בשטחה של ממלכת הונגריה. הרובע היהודי הראשון בבודה פסק מלהתקיים לראשונה בשנת 1360 לזמן קצר בגלל חוסר הסובלנות הדתית של לאיוש הראשון, מלך הונגריה, אך בעיקר מפני שהיה זקוק לבתיהם של היהודים, לכן גירש אותם. עם זאת הגירוש לא נמשך זמן רב ומשנת 1364 יכלו היהודים לחזור לבודה. מרכושם ברובע העתיק יכלו להשתמש רק בבית הכנסת. הרובע היהודי הראשון חוסל לתקופה ארוכה יותר בשנת 1420, בתקופת מלך הונגריה זיגיסמונד שהיה זיגיסמונד, קיסר האימפריה הרומית הקדושה.

### תולדות בית הכנסת בבודהוואר
לאחר החפירות והגילוי שוקם חלקית בית הכנסת בשנת 1964, צורף לאחר מכן ל"מוזיאון ההיסטוריה של בודפשט" ותפקד כמקום לתצוגות. החל מסתיו 2018 המקום חזר לייעודו המקורי, כלומר הפך שוב לזירת עבודת ה', אך הוא שמר גם על תפקודו התרבותי הקודם.

### ציורי קיר בבית הכנסת
ממוזער|מגן דוד עם ברכת כוהנים
בבית התפילה נוכל לראות שני ציורי קיר גדולים יותר וכמה שברי ציורי קיר שנחפרו. מבין שני הגדולים מצד שמאל אנו יכולים לקרוא חץ מתוח ובתוכו משפט מתפילת חנה (אמו של שמואל הנביא), ואילו מימין אנו מוצאים ציטוט מספר במדבר, את ברכת הכהנים, בפרסקו של דמות מגן הדוד.

### הרנסאנס של בית הכנסת
לאחר כמעט 700 שנה כאמור, ב-6 בספטמבר 2018, בטקס חנוכה לפני השנה החדשה ה'תשע"ז, חזרו חיי הדת והקהילה בין קירות אחד מבתי הכנסת העתיקים בעולם. דוד ב. קורנשטיין, שגריר ארצות הברית של אמריקה בבודפשט וד"ר יאנוש אדר נשיא הונגריה השתתפו בחנוכת בית הכנסת. שלמה קבש, רבה של קהילת חב"ד בירך. לאחר סיום טקס הכנסת ספר התורה, נשא דברים הרב ברוך אוברלנדר, מייסד ומנהיג תנועת חב"ד בבודפשט והחונך של הרב פיית ובירך את תלמידו שקיבל סמיכה לרבנות.

## ראו גם
* רשימת בתי הכנסת בהונגריה

## קישורים חיצוניים

* https://1.kerulet.ittlakunk.hu/holmi/kultura-szorakozas/kozepkori-zsido-imahaz

קטגוריה:בודפשט: בתי כנסת
קטגוריה:בתי כנסת אשכנזיים
יחסי דומיניקה – קוריאה הדרומית

**יחסי דומיניקה–קוריאה הדרומית** הם היחסים הדיפלומטיים הרשמיים שבין **[[דומיניקה|קהיליית דומיניקה]]** לבין **[[קוריאה הדרומית|הרפובליקה של קוריאה]]**.

## סקירה כללית
בין קהיליית דומיניקה לבין הרפובליקה של קוריאה מתקיימים יחסים דיפלומטיים רשמיים. היחסים הדיפלומטיים הרשמיים שבין קהיליית דומיניקה לבין הרפובליקה של קוריאה כוננו ב-3 בנובמבר 1978. בין שתי המדינות מתקיימים שיתופי פעולה כלכליים מועטים והתקיימו ביניהן ביקורים רמי דרג שהגבירו את הדיאלוג הפוליטי ביניהן.

## ביקורים רמי דרג
### מדומיניקה לקוריאה הדרומית
* מאי 2002 - פייר צ'ארלס, ראש ממשלת דומיניקה

## נציגויות דיפלומטיות
* דומיניקה אינה מיוצגת בקוריאה הדרומית, הן בדרג השגרירות הן דרג הקונסולרי.
* קוריאה הדרומית אינה מיוצגת בדומיניקה בדרג השגרירות. קוריאה הדרומית מיוצגת בדומיניקה בדרג הקונסולרי באמצעות קונסוליה רשמית שהיא מחזיקה ברוסו, בירת המדינה. קוריאה הדרומית האמינה את שגרירותה שבסנטו דומינגו, בירת הרפובליקה הדומיניקנית הסמוכה, על דומיניקה.

## קישורים חיצוניים
* Commonwealth of Dominica, אתר משרד החוץ של קוריאה הדרומית

## הערות שוליים

קטגוריה:ערכים ללא קטגוריות פיזיות - יחסי חוץ
The Highwomen (אלבום)

**The Highwomen** (בעברית: **הנשים הראשיות** או **הנשים העליונות**) הוא אלבום הבכורה של הסופרגרופ האמריקאית The Highwomen. אלבום הבכורה יצא לאור ב-6 בספטמבר 2019, על ידי חברת התקליטים אלקטרה רקורדס. מתוך אלבום הבכורה יצאו שני הסינגלים: "Redesigning Women" ו-"Crowded Table".

אלבום הבכורה הגיע למקום העשירי במצעד הבילבורד 200.

## רקע
בשנת 2016, כששיירס סיימה להקליט את האלבום שלה My Piece of Land, באולפן ההקלטות של המפיק המוזיקלי דייב קוב, גמלה החלטה בליבה ליצור סופרגרופ נשית, שתוציא מוזיקת קאנטרי. זאת כהוקרה לסופרגרופ The Highwaymen (המורכבת מג'וני קאש, ויילון ג'נינגס, וילי נלסון וקריס קריסטופרסון). בסמוך לכך, היה ידוע כי יש מחסור בייצוג של נשים בעולם הקאנטרי ובפסטיבלי הקאנטרי השונים. אחד מהגורמים שהוביל למודעות לכך, היה ה-Me Too. בזמן ששיירס קיימה סיבוב הופעות, היא האזינה רבות לרדיו והופתעה לגלות שיש מחסור בנשים בעולם מוזיקת הקאנטרי ולכן, ערכה רשימה של זמרות קאנטרי שונות. לאחר שהיא הביעה את דעתה בנושא, היא פנתה לפייסבוק במטרה לאתר זמרות קאנטרי.

המפיק המוזיקלי שעבד עמה דייב קוב, המליץ לה ליצור קשר עם ברנדי קרלייל, אותה היא לא הכירה. שיירס פנתה אליה וזו בתגובה השיבה כי להקים סופרגרופ שמורכב מנשים נשמע "רעיון יצירתי וכיפי". ב-6 באפריל 2019, הוכרז באופן רשמי על הקמת The Highwomen. כמו כן, היו ניסיונות לגרום לאמניות כמו ג'אנל מונה ושריל קרואו להצטרף לסופרגרופ, אך אלה סירבו. בין היתר, מתייחסות חברות הסופרגרופ לפרויקט ("The Highwomen") כעל "פרויקט חממה", בו זמרות קאנטרי יכולות להתפתח.

מתוך האלבום יצא הסינגל השיווקי הראשון והיחיד "Highwomen".

## שבחים

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי בכורה מ-2019
קטגוריה:אלבומי קאנטרי
קטגוריה:אלבומי חברת אלקטרה רקורדס
איגור ניקולייב

**איגור יורייביץ' ניקולייב** (ברוסית: **Игорь Юрьевич Николаев**; נולד ב-17 בינואר 1960) הוא מלחין, זמר, גיטריסט, פסנתרן, מוזיקאי, כותב שירים, מפיק ושחקן סובייטי ורוסי. אמן העם של הפדרציה הרוסית בשנת 2019.

## ביוגרפיה
איגור נולד ב־17 בינואר 1960 בעיר חולמסק, במחוז סחלין, במשפחה יוצרת. השכלה גבוהה איגור קיבל במכון לתרבות במוסקבה. שם למד ניקולייב במחלקת אומנות הבמה. את הקריירה היצירתית שלו החל בקבוצת רציטל (Рецитал), שם ניגן בקלידים. בין שיריו הראשונים של המלחין שהפכו אותו למפורסם הוא "קרחון ימי" (Айсберг) בביצוע של אלה פוגצ'ובה. אלבום של פוגצ'ובה !Schastia v lichnoi zhizni... שיצא ב-1986 מורכב כולו משירים שכתב ניקולייב.

ניקולייב את הופעת הבכורה שלו כזמר עם השיר "מטחנה" (Мельница). אלבום בשם זהה יצא בשנת 1987. אחרי אלבום זה הגיעו עוד שניים ב-1989
- "ממלכה של מראת עקומות" (Королевство Кривых Зеркал), "פנטסטיקה" (Фантастика). ניקולייב כתב שירים רבים, אשר מאוחר יותר פרסמו לא רק אותו, אלא גם את המבצעים. בין להיטים כאלה ניתן למצוא "יין פטל" (Малиновое вино), "צבעונים צהובים" (Желтые тюльпаны), "בוא נשתה לאהבה" (Выпьем за любовь).

## קישורים חיצוניים

*  

## הערות שוליים

קטגוריה:זמרים סובייטים
קטגוריה:מלחינים רוסים
קטגוריה:זמרים רוסים
קטגוריה:זמרי פופ רוסים
קטגוריה:מפיקים מוזיקליים רוסים
קטגוריה:רוסים שנולדו ב-1960
אלטריה

**קבוצת אלטריה** (באנגלית: **Altria Group**) היא חברת טבק אמריקאית העוסקת בייצור ושיווק של טבק, סיגריות, ומוצרים הנלווים אליהם. כמו כן, היא גם אחת מחברה הגדולות בעולם הפועלות בתחום זה. משרדיה הראשיים של החברה שוכנים במדינת וירג'יניה שבארצות הברית.

אלטריה הייתה חברת האם של פיליפ מוריס אינטרנשיונל (יצרנית הסיגריות מרלבורו), עד לפיצול שאירע בין החברות בשנת 2008 כחלק מהסדר בתביעות שהוגשו כנגד תעשיית הטבק בארצות הברית.
במסגרת ההסדר, אלטריה גרופ תמכור את מוצריה בארצות הברית בלבד וחברת פיליפ מוריס תמכור בשאר העולם מחוץ לארצות הברית.

כמו כן בבעלותה החברות , , , ופיליפ מוריס קפיטל.
בנוסף לכך אלטריה מחזיקה גם במניות מיעוט גדולות בחברת אנהאוזר-בוש אינבוו הבלגית, חברת הקנביס הקנדית "קבוצת קורונוס", ויצרנית הסיגריות האלקטרוניות ג'ול.

מניית החברה נסחרת בבורסה לניירות ערך בניו יורק והיא נכללת במדד S&P 500.

## קישורים חיצוניים

* 

* 

## הערות שוליים

קטגוריה:חברות הנסחרות בבורסה לניירות ערך בניו יורק
קטגוריה:חברות אמריקאיות
קטגוריה:עישון
קטגוריה:תעשיית הטבק
דני שובבני: קרוז קונטרול

**דני שובבני: קרוז קונטרול** (באנגלית: **Dennis the Menace: Cruise Control**) הוא סרט הנפשה טלוויזיוני אמריקאי מסוגת קומדיה והרפתקאות, אשר מבוסס על סדרת ההנפשה "דני שובבני", סדרה המבוססת על רצועת קומיקס בעלת אותו שם. הסרט בוים על ידי פטריק א. ונטורה, נכתב על ידי סטיבן לינט וסידנה קלארק, והופק על ידי DIC Entertainment כחלק מסדרת הסרטים "DIC Movie Toons", כאשר הסרט הוא הרביעי בסדרה.

הסרט שודר לראשונה בארצות הברית בערוץ ניקלודיאון ב-27 באוקטובר 2002, כאשר זהו הפרויקט הראשון שמבוסס על רצועת הקומיקס לאחר מותו של האנק קטצ'אם, יוצר הקומיקס. בישראל הסרט הופץ לראשונה בשנת 2014 בדיבוב לעברית. אורך הסרט הוא כ-72 דקות, ושפת המקור שלו היא אנגלית.

## תקציר העלילה
יורם, השכן הסובל של דני, מחליט לצאת לשייט בספינה יחד עם אשתו מרים, כדי להתרחק מדני שלא מפסיק לעשות לו בעיות. להפתעתו של יורם, דני, הוריו, כלבו וחבריו נמצאים גם על השייט, בו דני וחבריו מכירים נסיכה בשם ליאנה. בשיט, הנסיכה ליאנה הופנטה על ידי יועצה קרייגור, אשר רוצה את כס המלוכה ואת כל כספה. במהלך הסרט רואים כיצד דני וחבריו, גיל ונילי, עוזרים לנסיכה ליאנה ומצילים את המצב, בזמן שהם עושים שטויות ודברים מצחיקים.

## דמויות ומדבבים
בימוי הדיבוב העברי נעשה על ידי עמי מנדלמן, והופק על ידי יעל אללוף ודן שצברג.

בנוסף דיבב בדיבוב העברי רועי קקון.

## קישורים חיצוניים

* 

## הערות שוליים

קטגוריה:סרטים מבוססי סדרות טלוויזיה
קטגוריה:סרטי טלוויזיה אמריקאיים
קטגוריה:סרטי הנפשה אמריקאיים
קטגוריה:סרטי קומדיה אמריקאיים
קטגוריה:סרטי הרפתקאות אמריקאיים
קטגוריה:סרטים באנגלית
קרוז קונטרול
קטגוריה:סרטי 2002
רינג לרדנר

**רינגולד וילמר לרדנר** (באנגלית: **Ringgold Wilmer "Ring" Lardner**; 3 במרץ 1885 – 25 בספטמבר 1933) היה בעל טור ועיתונאי ספורט וסופר אמריקאי, אשר ידוע בעיקר בעקבות הסיפורים הקצרים הסאטירים שכתב.

## ביוגרפיה
לרדנר נולד בנילס, מישיגן, בשנת 1885, בן זקונים למשפחה אמידה.

התחיל את כתיבתו העיתונאית כעיתונאי ספורט בעיתונים קטנים ברחבי ארצות הברית בשנת 1905, בנוסף סיקר את מלחמת העולם הראשונה ככתב פוליטי בשיקגו טריביון, וכתב סיפורים קצרים בנוסף שהתפרסמו. בשנת 1916 הוציא את ספרו המצליח הראשון, You Know Me Al, רומן מכתבים שעוסק בשחקן בייסבול.
כתב מחזות רבים, אחד מהם אף הוצג בברודוויי והוסרט, Elmer The Great. בנוסף כתב מערכונים עבור שיגיונות זיגפלד.
הסרט אלוף, שזכה בפרס אוסקר לעריכה הטובה ביותר לשנת 1949, מבוסס על סיפור קצר שלו.
ספריו פורסמו על ידי מקסוול פרקינס, זכה להוקרה רבה מסופרים ידועים כמו וירג'יניה וולף, ארנסט המינגוויי, סקוט פיצג'רלד וג'י די סלינג'ר, שהתייחס אליו במפורש בשניים מספריו, התפסן בשדה השיפון, ופראני וזואי. בעקבות חברותו עם פיצג'רלד, הוא שימש השראה לדמות אייב נורת' ברומן האחרון שלו ענוג הוא הלילה.

התחתן עם אליס אבוט, היה אבא לארבעה ילדים, בנו רינג לרדנר הבן היה תסריטאי שזכה באוסקר על התסריט לסרט מ.א.ש.

מת בשנת 1933, כשהיה 48 בן מהתקף לב מסיבוכים של שחפת.

## לקריאה נוספת
***תספורת והרפתקאות אחרות**, תרגום - יהונתן דיין, הוצאת שבע נשמות, 2017. ספרו היחיד שתורגם לעברית.

## קישורים חיצוניים

* 
* 
* 
* 

קטגוריה:אמריקאים ילידי מישיגן
קטגוריה:סופרים אמריקאים
קטגוריה:עיתונאי ספורט
קטגוריה:אמריקאים שנפטרו משחפת
קטגוריה:אמריקאים שנולדו ב-1885
קטגוריה:אמריקאים שנפטרו ב-1933
הבחירות הפרלמנטריות במצרים 2020

[ממוזער|שמאל|איור המציג את מספר מושבי הפרלמנט הנבחרים והמינויים בפרלמנט המצרי [2020

]]
**הבחירות הפרלמנטריות במצרים 2020** הן הבחירות הכלליות במדינה, שהתקיימו בסוף אוקטובר 2020, בהליך בחירות אלה קם הסנאט המצרי, והציבור המצרי הצביע בבחירה כפולה, לסנאט ולפרלמנט המצרי בשיטת בית נבחרים דו מושבי, עליון ותחתון, לאחר ההצעה להחזרת שיטה זו, שהייתה נהוגה קודם ל-2013, אז פורקה והפרלמנט אוחד לכדי בית יחיד.

[ממוזער|שמאל|מספר המושבים '''לנשים''' ומפלגות פוליטיות אליהן הם משתייכים '''בשלב הראשון''' של הבחירות לבית הנבחרים (לשכת הפרלמנט הראשונה) '''במצרים''' [2020
 
 
 
 
 
 
 
 
 
 ]]

## תאריך המקור
הבחירות היו צפויות להתקיים בתחילה באפריל או מאי 2020. אך הנשיא עבד אל-פתאח א-סיסי הורה לפרלמנט להקפיא את פעילותו ב-1 באוקטובר 2019 והציב את הביטחון הלאומי המצרי האחראית על יצירת רשימות מועמדים, כאשר הרציונל היה בכך שהמודיעין הכללי של מצרים, שהייתה אחראית על בדיקת מועמדים בבחירות הפרלמנטריות במצרים 2015, לא עשתה עבודה טובה באופן מספק כאשר יצרה את ברית אהבת מצרים  אשר הרכיבה מספר רשימות מטעם המודיעין הכללי. ב-11 בספטמבר 2020, הודיעה ועדת הבחירות המצרית כי הבחירות ייערכו ב-24 וב-25 באוקטובר 2020.

## רקע
מועצת השורא שבעבר שימשה כבית העליון של הפרלמנט המצרי, בוטלה בעקבות פרסומה של חוקת מצרים בשנת 2014. עם זאת, תיקונים לחוקה שאושרו במשאל העם בשנת 2019 החזירו בית עליון בשם הסנאט שיחליף את מועצת השורא, ויחזיר את הפרלמנט למודל דו ביתי. הסנאט החדש יכלול כ-120 חברים נבחרים ו-60 שימונו על ידי הנשיא המכהן.

## מתמודדים
דמויות רבות ושונות אשר אינן חלק מהשלטון, בהן זיאד אללאימי שהיה מהפעילים בהפגנות נגד משטרו של חוסני מובארכ, הישאם פואד, עומר אל-שנתי וחוסאם מואניס נעצרו ב-25 ביוני 2019 באשמה של "ניסון להפלת מדינה". חלק מהעצורים היו חלק מברית בשם "קואליציית התקווה" קבוצה אופוזיציונית התומכת בדמוקרטיה ששקלה להתמודד בבחירות לפרלמנט. ארגונים אחרים שהיו מעורבים בברית כללו את התנועה הדמוקרטית האזרחית . גורם במצרים טענו כי הסיבה למעצרים היא חוסר הנכונות של הפעילים לשיתוף פעולה עם מנגנוני הביטחון הלאומי המצרי.

## הערות שוליים

שמאל|ממוזער|מפת מצרים המציגה את נפות השלבים הראשונים והשניים במהלך הבחירות לפרלמנט המצרי (לשכת הפרלמנט הראשונה) לשנת עשרים ושתיים= להבא: גיזה, פיום, בני סוף, מיניה, אסיוט, העמק החדש, סוהאג, קנה, לוקסור, אסואן, ים סוף, אלכסנדריה, בהיירה, מטרו= כמו הבא: קהיר, קליוביה, דקליה, מנופיה, גרביה, כפר אל שייך, שרקיה, דמיאטה, פורט סעיד, איסמעיליה, סואץ, צפון סיני, דרום סיני * המספר הכולל של נפות במצרים = 27 הפרובינציות

מצרים
קטגוריה:מערכות בחירות פרלמנטריות באפריקה
קטגוריה:מצרים: בחירות
קטגוריה:2020 במצרים
אולג גזמנוב

**אולג מיכאילוביץ' גזמנוב** (ברוסית: **Олег Михайлович Газманов**; נולד ב-22 ביוני 1951) הוא זמר אסטרדה, מלחין, משורר, שחקן, מפיק סובייטי ויהודי-רוסי. בשנת 2001 הוענק לו תואר אמן העם של הפדרציה הרוסית.

## ביוגרפיה
גזמנוב נולד ב־22 ביולי 1951 במשפחה צבאית. אביו מיכאיל סמיונוביץ' גזמנוב ממוצא רוסי, ואימו זינאידה אברמובנה גזמנובה לבית אלטשולר הייתה יהודיה.

את ילדותו בילה בקלינינגרד. לאחר סיום לימודיו, עבר לבית הספר הגבוה להנדסה ימית. בסוף לימודיו, בהיותו סגן, שירת ליד ריגה. כשחזר לרוסיה, החל לעבוד במחלקה של בית הספר שלו, וללמוד בבית הספר לתארים מתקדמים.

גזמנוב נסחף על ידי המוזיקה, עזב את המדע והחל ללמוד בבית ספר למוזיקה. לאחר שהפך למלחין, זכה לפופולריות הראשונה שלו על הבמה בשנת 1988. שנה לאחר מכן החלו הופעות סולו.

בשנת 1989 הקים להקה, שיר וקליפ "אסקדרון" (Эскадрон), שהפכו לפופולריים. בסוף שנות השמונים הופיע עם בנו, רודיון גזמנוב.

אלבומו הראשון "אסקדרון" (Эскадрон) זכה להצלחה רבה ביותר. הוא שר להיטים בסגנון היורו-דיסקו הפופולרי, שהפך ל"כרטיס הביקור" של גזמנוב: "פוטנה" (Путана) ,"אסקדרון" (Эскадрон), "ייסאול" (Есаул), "חכי" (Дождись), "רוח טרייה" (Свежий ветер) ועוד שירים.

בשנת 1992 הוזמן למונטה קרלו, ושם קיבל את פרס "פרסי המוזיקה העולמית" כזמר הנמכר ביותר ברוסיה.

מאז ה-6 באוקטובר 2022 הוא נתון לסנקציות מכל מדינות האיחוד האירופי ומדינות אחרות, בשל תמיכתו בפלישה הרוסית לאוקראינה.

## קישורים חיצוניים

*  

## הערות שוליים

קטגוריה:זמרים סובייטים
קטגוריה:מלחינים רוסים
קטגוריה:זמרים רוסים
קטגוריה:זמרים יהודים רוסים
קטגוריה:זמרי פופ רוסים
קטגוריה:מעוטרי עיטור ההצטיינות למען המולדת
קטגוריה:זוכי פרס המוזיקה העולמי: רוסים
קטגוריה:מפיקים מוזיקליים רוסים
קטגוריה:מעוטרי עיטור הידידות (רוסיה)
קטגוריה:רוסים שנולדו ב-1951
חיל האוויר השני של ארצות הברית

**חיל האוויר השני של ארצות הברית** (באנגלית: **Second Air Force**) הוא יחידה של חיל האוויר של ארצות הברית שתפקידה להכשיר ולאמן חיילים וקצינים שאינם חלק מצוות אוויר.

## היסטוריה ומשימה
החיל הוקם ב-1941 כיחידה להגנה אווירית ומילא תפקיד זה במהלך מלחמת העולם השנייה והמלחמה הקרה. ב-1975 פורק החיל וסמכויותיו הועברו לחיל האוויר השמיני ולחיל האוויר ה-15. ביולי 1993 הוקם החיל מחדש כגוף להכשרה טכנית ואימונים צבאיים בסיסיים עבור חיילים וקצינים שאינם בצוות אוויר (לאנשי צוות אוויר ההכשרות מועברות במסגרת חיל האוויר ה-19 של ארצות הברית).

משימת הפיקוד היא לאמן ולפתח כוח אדם לזרוע האוויר. ההכשרות כוללות הכשרות טכניות, אימונים צבאיים בסיסיים, אימוני רפואה ולימוד מרחוק.

האימון הצבאי הבסיסי מתקיים בבסיס חיל האוויר לקלנד בטקסס. הכשרה טכנית מתקיימת בשורה של מתקנים. ההכשרות כוללות אחזקת כלי טיס, הנדסה אזרחית, שירותי רפואה, מערכות מחשוב, כוחות אבטחה, פיקוח טיסה, משאבי אנוש, מודיעין, כיבוי אש, תפעול טילים ועוד.

## ארגון ויחידות
*כנף ההכשרות ה-37 – ממוקמת בבסיס חיל האוויר לקלנד בטקסס. כנף ההכשרות הגדולה בזרוע האוויר, וכוללת אימונים צבאיים בסיסיים והכשרות טכניות מגוונות
*כנף ההכשרות ה-81 – ממוקמת בבסיס חיל האוויר קיסלר במיסיסיפי, מספקת הכשרה טכנית ופיתוח כוחות לחיל האוויר ולזרועות נוספות
*כנף ההכשרות ה-17 – ממוקמת בבסיס חיל האוויר גודפלו בטקסס, מכשירה כבאים, אנשי מודיעין, פיקוח וסיור עבור חיל האוויר וזרועות נוספות, סוכנויות ממשלה וכוחות ידידותיים
*כנף ההכשרות ה-82 – ממוקמת בבסיס חיל האוויר שפרד בטקסס, מכשירה לתפקידי אחזקה, לוגיסטיקה, הנדסה אזרחית, תקשורת, רפואה
*כנף ההכשרה ללוחמה מיוחדת – ממוקמת בבסיס חיל האוויר לקלנד בטקסס. מכשירה כוחות של מבצעים מיוחדים ללוחמה קרקעית
*להק ההכשרות 381 – ממוקם בבסיס חיל האוויר ונדנברג שבקליפורניה, מכשיר כוחות לתפעול טילים בין-יבשתיים, לוויינים, התרעה מפני טילים
*להק ההכשרות 517 – ממוקם במונטריי שבקליפורניה, מכשיר כוחות בלימודי שפות, קריפטולוגיה
*להק ההכשרות 602 – ממוקם בבסיס חיל האוויר קיסלר במיסיסיפי

## קישורים חיצוניים

*אתר חיל האוויר השני

קטגוריה:יחידות חיל האוויר של ארצות הברית
סורת אל-בלד

ממוזער|סורת אל-בלד
**סורת אל-בלד** (בערבית: **سورة البلد**) היא הסורה ה-90 בקוראן והיא מורכבת מ-20 פסוקים.

## שם הסורה
משמעות שמעה של הסורה היא "העיר", והכוונה היא לעיר מכה. שם הסורה לקוחה מהפסוק הראשון בסורה.

## נושא הסורה
על פי חלק מפרשני הקוראן, הנושא העיקרי של סורת אל-בלד הוא מקומו של האדם בעולם, ומקומו של העולם ביחס לאדם. כמו כן, גורסים פרשני הקוראן כי הסורה נועדה להמליץ לאדם ללכת בשביל שלכאורה נסלל עבורו על ידי האל, ולהתרחק מהדרכים אשר לכאורה מעוררות את זעמו של האל.

לפי המסורת האסלאמית, הסורה נפתחת בשבועה בעיר מכה, כדי להפגין את קדושתה של העיר.

נוסף על כך, הסורה מציגה לכאורה חלק מהחסדים שאללה ברא עבור בני האדם.

## קישורים חיצוניים

## הערות שוליים

קטגוריה:הקוראן
סניקס

**יוני בן-יהודה** (נולד ב-1981), ידוע בשם הבמה **סניקס** (באנגלית: **Sneakas**) הוא ראפר ישראלי-אמריקאי.

## קורות חיים
יוני בן-יהודה נולד בתל אביב בשנת 1981. בגיל 11 ירד למנהטן.

בשנת 2000 השתתף באלבום האוסף של חברת מאד מאן, "מיקרופון למקסימום", בשיר "סגנון חופשי" עם כלא 6. ב-2001 השתתף באלבום השני, "מיקרופון למקסימום 2" בשיר "מכים שנית", גם הוא עם כלא 6.

בשנת 2002 התארח באלבום הבכורה של סאבלימינל והצל, "האור והצל", בשיר "נון סטופ". שנה לאחר מכן, ב-2003, יצא לסיבוב הופעות של שנה במזרח התיכון במאות מועדונים ופסטיבלים.

בשנת 2007 הוציא את המיני אלבום *Rap Kicks and Politics* שמכר למעלה מעשרת אלפים עותקים ברחבי העולם. במרץ 2008 יצא לאור אלבום הבכורה שלו, *In It for the Change* בחברת "בייבי סטפס", שכלל גם את השירים מתוך המיני-אלבום. באלבום השתתפו אמנים שונים, בהם סאבלימינל, שי 360, רון נשר, רועי אדרי והראפר האמריקאי קול ג'י ראפ. האלבום יצא בחברת הבת של סוני מיוזיק אנטרטיינמנט, רד מיוזיק , וזכה לשבחים ממבקרי המוזיקה.

בשנת 2012 התארח במיקסטייפ של הראפר האמריקאי בישופ לאמונט , *The Layover*, בשיר "That’s What She Said". באותה השנה הוציא את הסינגל "Gimme the Loot", מתוך מיקסטייפ הבכורה שלו, בהשתתפות הראפר האמריקאי בולדי ג'יימס . בדצמבר יצא המיקסטייפ, בשם *There's a Rap for That*.

## דיסקוגרפיה
### אלבומי אולפן
* 2008: *In It for the Change*

### מיקסטייפים
* 2012: *There's a Rap for That*

### מיני-אלבומים
* 2007: *Rap Kicks and Politics*

## קישורים חיצוניים

## הערות שוליים

קטגוריה:ראפרים ישראלים
קטגוריה:ראפרים יהודים אמריקאים
קטגוריה:מוזיקאים יהודים אמריקאים
קטגוריה:מהגרים מישראל לארצות הברית
קטגוריה:ישראלים שנולדו ב-1981
קוד קאלימאקי

**קוד קאלימאקי** (ברומנית: **Codul Calimach**) היה קובץ החוקים האזרחיים הראשון של נסיכות מולדובה. הקובץ חובר ביוזמתו של השליט סקרלט קאלימאקי ונערך על ידי קריסטיאן פלכטנמאכר ואנאניה קוזאנוס ובעזרתם של אנדרונאקה דוניצ'י ודמסקין בוז'ינקה ומשפטנים נוספים.

הקוד פורסם ב-1817 ביוונית וב-1833 תורגם לרומנית על ידי פלכטנמאכר ובוז'ינקה. תוכן הקוד מבוסס על הקודקס האזרחי הי מ-1804 ועל הקודקס האזרחי האוסטרי מ-1811 עם התאמות למנהג המקומי ולחוק האזרחי הביזנטיני.

קוד קלימאקי, מחולק לשלושה חלקים, וכולל 2032 סעיפים שונים. הקוד הוחלף ב-1865 על ידי הקוד האזרחי של 1865, שנכנס לתוקף בנסיכויות הרומניות המאוחדות, שנסיכות מולדובה הייתה חלק ממנה.

## קישורים חיצוניים
* Istoria Dreptului 

קטגוריה:נסיכות מולדובה
קיבוגה

מחוז **קיבוגה** (באנגלית, בסוואהילי: **Kiboga**) הוא אחד ממחוזותיו האדמיניסטרטיביים של האזור המרכזי במדינת אוגנדה. בדומה למחוזות נוספים במדינה, המחוז נקרא על שם העיר הראשית שלו, קיבוגה.

## מיקום
המחוז גובל במחוז קיאנקוונצי מצפון מערב, במחוז נאקאסאקה מצפון מזרח, במחוז מיטיאנה מדרום ובמחוז קסנדה מדרום מערב. מטה המחוז יושב במחוז מובנדה. עיר הבירה והעיר הגדולה של המחוז היא קיבוגה.

## רקע
המחוז הוקם בשנת 1991. דרך המחוז עובר כביש ראשי שמחבר את עיר הבירה של אוגנדה, קמפלה עם העיר הוימה, בסיס התעשייה הפטרוכימית של המדינה. בשנת 2010, הפך החלק המערבי של המחוז, למחוז עצמאי בשם מחוז קיאנקוונצי.

## כלכלה
בדומה לשאר המדינה, רוב כלכלת המחוז נשענת על חקלאות.

## אוכלוסייה
קצב גידול האוכלוסייה הוא 4.3% בשנה. כ-72% מתושבי המחוז גרים באזורים כפריים.

## קישורים חיצוניים

* 
* מחוז קיבוגה, מדריך התיירות של אוגנדה

## הערות שוליים

קטגוריה:אוגנדה: מחוזות
Wild Love

**Wild Love** (בעברית: **אהבה פראית**) הוא סינגל שהוקלט על ידי הזמרת-יוצרת האמריקאית אל קינג. השיר יצא לאור ב-6 במרץ 2017, על ידי חברת התקליטים RCA רקורדס, כסינגל שלא מתוך אלבום וכסינגל היחיד של קינג שיצא באותה השנה.

השיר הגיע למקום ה-31 במצעד שירי הרוק & האלטרנטיביים.

## רקע וכתיבה
השיר נכתב על ידי מדיאן מת'רס וכריס ברייד והופק על ידי כריס ברייד. השיר הוא שיר מסוגת הפופ, המשלב בתוכו גם את סוגת הרוק. לאחר שהוציאה בשנת 2015 את אלבום הבכורה שלה Love Stuff, חדלה קינג מהוצאת אלבום נוסף, תוך שהוציאה את הסינגל הזה כסינגל שלא מתוך אלבום.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-13 מיליון השמעות.

## ביקורת
יוסי חרסונסקי כתב כי "קינג מחפשת "אהבה פראית". אהבה בשביל העונג, ההתמכרות. מרגישה שיש סיכוי לאהבה כזו לטווח רחוק. כל מה שהיא רוצה הוא גבר שאיתו תבלה ותחיה את העכשיו בלי לחשוב על העתיד. אם עבר עליך יום טוב, אתה מסוגל לפזז, להרגיש fun ועליז. הקול שלה תפור חזק למנגינה ולהפקה".

באתר המוזיקה Idolator, נכתב כי "בשיר, קינג מנסה צליל שונה לחלוטין ביחס לצלילים שמאפיינים את שאר השירים שלה".

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אל קינג
קטגוריה:שירים באנגלית
חוזה ה-JEDI

**חוזה ה-JEDI** (באנגלית: **Joint Enterprise Defense Infrastructure**) הוא חוזה מחשוב ענן של מחלקת ההגנה של ארצות הברית אשר שוויו מוערך בכ-10 מיליארד דולר אמריקאי.

בין החברות שהתעניינו בחוזה ניתן למנות את אמזון, גוגל, מיקרוסופט, IBM ועוד. לאחר הפגנות מצד עובדי גוגל, גוגל החליטה לנטוש את ההתמודדות על החוזה היוקרתי בגלל ניגוד עניינים עם ערכיה הארגוניים.

באוגוסט 2019, מספר שבועות לפני ההכרזה על הזוכה בחוזה, הנשיא האמריקאי דאז, דונלד טראמפ, הורה על השהיית החוזה, והטיל על מזכיר ההגנה של ארצות הברית, מארק אספר, לחקור את הטענות בדבר הטיית החוזה לטובת אמזון.

באוקטובר 2019 הוכרז כי החוזה הוענק לחברת מיקרוסופט. בכלי התקשורת פורסם כי טראמפ סולד ממייסד אמזון, ג'ף בזוס, שהוא גם הבעלים של עיתון הוושינגטון פוסט, עיתון יומי בעל תפוצה רבה, אשר ידוע ביחסו הביקורתי כלפי טראמפ.

בזוס טען כי "טראמפ השתמש בכוחו כדי לדחוק את אמזון מחוץ לחוזה ה-JEDI".

## הערות שוליים

קטגוריה:מחלקת ההגנה של ארצות הברית
קטגוריה:ארצות הברית: מדע וטכנולוגיה
קטגוריה:נשיאות דונלד טראמפ הראשונה
ימים שקטים בקלישי

**ימים שקטים ב[[קלישי]]** הוא ספר שכתב הנרי מילר. הספר מבוסס על ניסיונו כגולה תרבותי אמריקאי בפריז בתחילת שנות השלושים של המאה העשרים. הוא ואלפרד פרלס, שניהם סופרים מתחילים, חלקו דירה קטנה בפרוור קלישי (בשדרות אנטול-פראנס 4). עלילת הספר מתרחשת בערך בתקופה שמילר כתב את "אביב שחור". לדברי חברו, הצלם ג'ורג' בראסאי, מילר הודה שכותרת הספר "מטעה לחלוטין."

## עלילה
העלילה עוקבת אחר ג'ואי, אמריקאי שחי בסביבת כיכר קלישי בפריז. בספר שני חלקים. בחלק הראשון ג'ואי ושותפו לחדר, קארל, מחפשים אוכל ומתנסים במערכות יחסים עם נשים. ג'ואי עם ניס, זונה שהוא פוגש בבית הקפה וופלר ליד מונמרטר. קרל עם קולט, נערה בת חמש עשרה שברחה מבית-הוריה ועברה לגור עם שני השותפים, לפני שהוחזרה לבית הוריה.

החלק השני של הספר, "מארה-מריניון", מתאר את רומן האהבה ה"בעייתי" של קרל עם אליאן הנשואה, ואת מערכת היחסים של ג'ואי עם מארה, זונה שפגש בשאנז אליזה. מארה מזכירה לג'ואי אשה אהובה מעברו, המכונה בספר "כריסטין הנשואה", שהוא מתחרט שלא התחתן איתה. ג'ואי וקרל מבלים בביתם באורגיה ספונטנית עם לוליינית בשם קורין ואישה דנית בשם כריסטין.  האירוע מרגיז את כריסטין, ובמהלכו היא מושמת ללעג על ידי שלושת המשתתפים האחרים.

## כתיבה ופרסום
הספר נכתב בניו יורק זמן קצר לאחר שובו של מילר מפריז בשנת 1940, ושוכתב בביג סור בשנת 1956, בזמן שמילר עבד על "נקסוס". הספר יצא לאור לראשונה בצרפת על ידי הוצאת אולימפיה בשנת 1956. בעקבות זכייתו של מילר במשפט והסרת הצנזורה בארצות הברית על פרסומו של הספר "חוג הסרטן", התפרסם "ימים שקטים בקלישי" בארצות הברית על ידי הוצאת גרוב בשנת 1965.

הספר תורגם לעברית פעמיים: בפעם הראשונה, תרגם אותו יותם ראובני בשנת 1980. בפעם השנייה, משה זינגר תרגם את הספר בשנת 1987.

## עיבודים
הספר עובד פעמיים לסרט עלילתי. גרסת 1970 הייתה הפקה דנית, שנכתבה ובוימה על ידי ג'נס יורגן תורסן, והוא כולל פסקול מאת קאנטרי ג'ו מקדונלד . 

הסרט השני (אנגלית עם כמה קטעי צרפתית) יצא בשנת 1990, בוים על ידי קלוד שברול וכיכב בו אנדרו מקארתי בתפקיד מילר. השחקן היה בן 26 כששיחק את מילר, שהיה בתחילת שנות ה-40 לחייו בספר. שברול ראה את הסרט כעיבוד נאמן חלקית לספר המקורי.

בסדרת אנתולוגיה של HBO המבוססת על ספרות אמריקאית, נשים וגברים 2: אין חוקים באהבה (1991), אחד הפרקים נקרא "מארה" על שם החלק השני של הספר "ימים שקטים בקלישי". את הסרט בן 30 הדקות ביים מייק פיגיס. מככבים בסרט סקוט גלן בתפקיד מילר וג'ולייט בינוש בתפקיד מארה.

## הערות שוליים

קטגוריה:ספרים שעובדו לסדרות טלוויזיה
קטגוריה:רומנים המתרחשים בפריז
קטגוריה:ספרים אמריקאיים
קטגוריה:ספרי הוצאת סיימון אנד שוסטר
Under the Influence (שיר של אל קינג)

**Under the Influence** (בעברית: **תחת ההשפעה**) הוא סינגל שהוקלט על ידי הזמרת-יוצרת האמריקאית אל קינג, מתוך אלבום הבכורה שלה, Love Stuff. השיר יצא לאור ב-14 בדצמבר 2015, על ידי חברת התקליטים RCA רקורדס, כסינגל השני מתוך אלבום הבכורה.

השיר הגיע למקום הראשון במצעד השירים של איסלנד.

## רקע וכתיבה
השיר נכתב על ידי אל קינג ודייב באסט והופק על ידי דייב באסט. השיר הוא שיר מסוגת הבלוז רוק, המשלב בתוכו גם את סוגת מוזיקת הנשמה. השיר נשלח לרדיו שירי הרוק המודרניים ב-15 בדצמבר 2015, במטרה לעזור בקידום ובהצלחה שלו בארצות הברית.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-12 מיליון השמעות.

## הצלחה
השיר הגיע למקום ה-17 במצעד השירים האלטרנטיביים של בילבורד והיה לשירה השלישי של קינג שנכנס למצעד. במצעד שירי הרוק, הגיע למקום ה-47, תוך שבמצעד הרוק איירפליי הגיע למקום ה-22. במצעד הרוק של קנדה הגיע למקום ה-33. במצעד סוף השנה של השירים האלטרנטיביים העכשוויים דורג השיר במקום ה-21.

באיסלנד הפך השיר לאחד משיריה המצליחים ביותר של קינג, כאשר כבש את פסגת מצעד השירים של המדינה.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אל קינג
קטגוריה:שירים באנגלית
קטגוריה:שירים שנכתבו על ידי אל קינג
קטגוריה:סינגלים שהגיעו למקום הראשון באיסלנד
קטגוריה:סינגלים בהוצאת RCA רקורדס
Ego Death

**Ego Death** (בעברית: **אגו המוות**) הוא סינגל שהוקלט על ידי הראפר האמריקאי טיי דולה סיין בשיתוף הראפר קניה וסט, הזמרת, הבריטית FKA twigs והמפיק המוזיקלי סקרילקס, כסינגל הראשון מהאלבום *[[Featuring Ty Dolla Sign]]*. השיר יצא לאור ב-1 ביולי 2020, על ידי חברות התקליטים אטלנטיק רקורדס.

## רקע וכתיבה
השיר נכתב על ידי טיי דולה סיין, קניה וסט, סקרילקס, לם ספרינגסטין, אולטרה נייט, ראלפי רוסאריו, בובי ברקינס, סטפלון דון, קונור בראדלי סמית', קרייג ריצ׳י אלן, ויין ג'המל, ג׳ייסון ברונטון, ג'ון צ'יאפון, מארק האוורד ג'יימס, סליי אנד דה פמילי סטון, FKA twigs והופק על ידיטיי דולה סיין, סקרילקס.

## וידאו קליפ
האודיו הרשמי של השיר פורסם ב-1 ביולי 2020, הועלה לערוץ היוטיוב של סיין. באודיו, ניתן לראות את עטיפת הסינגל.

## מיקומי שיא

## היסטוריית יציאות

## קישורים חיצוניים

## הערות שוליים

קטגוריה:שירי טיי דולה סיין
קטגוריה:שירי קניה וסט
קטגוריה:שירים באנגלית
קטגוריה:שירים שנכתבו על ידי קניה וסט
קטגוריה:שירים שנכתבו על ידי סקרילקס
קטגוריה:שירים על סמים